Luis Olivé/Lucressia Bòrgia
Artorn a la Tàula

Lucressia Bòrgia 
E adess i l'hai con mi Lucressia Bòrgia 
che l'hai chërdula un gat, ma a l'é na gata. 
Euj vèrd. Mascarin nèir. Barbis d'ovata. 
Un lenghin reusa e un ronroné da fòrgia.

A l'é grassiosa come na buvata. 
Ma a l'é pi mata che na fomna mata. 
Am sàuta al còl, am tira la crovata, 
m'intra an sacòcia e a veul che la scorata.

Che la scorata an gir për tuta Roma. 
Con ël museto fòra 'd mè paltò 
dòcia tut ... Fìa d'un Papa, tut l'é sò!

Ma 'l pi ch'a l'é ch'ai pias a l'é la toma, 
s-cianché ij tapiss baland al son dle pive 
e bate ij tast d' mia màchina da scrive.

Roma, gené 1956 

Realismo lirico N° 23-24-25 Sett.-Dic. 1957 ~ Genn.-Febbr. 1958

Leteratura piemontèisa
Poesìa
Luis Olivé